Lav et referat af nedenstående tekst:

Tekst:
Anni Jensen var søndag på rundtur i et villakvarter i Brønderslev. Hun var en af over 2500 frivillige, der samlede penge ind til Hjerteforeningen. Hvert år rammes omkring 4700 danskere af hjertestop uden for et hospital. Det svarer til omkring 13 hver dag. Der er ifølge Hjerteforeningen behov for flere hjertestartere ude i lokalområderne, og derfor var det målet med søndagens indsamling at skaffe penge til at sætte flere op. Hjerteforeningen kaldte den årlige landsindsamling for en landsuddeling. Der er nemlig det twist, at når der er indsamlere på 15 ruter i et område, så bliver området tildelt en hjertestarter. - Vi dækker 10 fysiske ruter, og så har vi været så heldige, at vi har fået en donation, som dækker de fem sidste ruter. Så vi når i alt op på 15 ruter, fortæller Anni Jensen. 100 nye hjertestartere på vej Dermed skulle det være sikkert og vist, at Anni og de øvrige indsamleres arbejde sikrer Brønderslev endnu en hjertestarter. Den vil Anni Jensen gerne have placeret i byens park, hvor borgerne mødes i stort tal til koncerter, arrangementer og samvær. - Når vi nu skulle lave en gruppe, så var det måske nemmest at få folk til at støtte op om at skaffe en hjertestarter til et område, hvor der kommer mange borgere, siger Anni Jensen. Der blev i alt samlet 2,5 millioner kroner ind ved søndagens landsindsamling, og ifølge Hjerteforeningen betyder det, at omkring 100 nye hjertestartere er på vej ud i landet.

Referat:
Anni Jensen fra Brønderslev var en af de 2500 danskere, der søndag var på gaden for at samle ind til Hjerteforeningen. Målet er at få flere hjertestartere ud i landet.